Jokšai (Šilutė)

Jokšai – kaimas Šilutės rajono savivaldybėje, 5,5 km į šiaurę nuo Švėkšnos; iš pietų prieina miškelis, vadinamas Šventiniu mišku (8 ha). Ribojasi su Padubrinų, Slabados, Lekių, Šiūparių kaimais. Jokšų kaime yra senosios kaimo kapinės.

 Istorija 

Istoriniai dokumentai byloja, kad senovėje Jokšų kaimas priklausė Švėkšnos klebonijai. Kaimas minimas 1795 m. Švėkšnos klebonijos turto surašymo akte. Jokšų kaiminystėje yra buvęs, taip pat klebonijai priklausęs, Vabališkės kaimas, kuriam XIX a. pabaigoje sunykus, tapo Jokšų kaimo vietove.

1919 m. Jokšų kaime įsteigta pradžios mokykla.

1949 m. rugsėjo 25 d. mūšyje Jokšuose partizanai nukovė Švėkšnos liaudies gynėjų būrio narį I. I. Knezkiną.

Jokšuose gimė fizikas habil. daktaras Petras Serapinas (g. 1940 m.).

 Gyventojai 

 Šaltiniai 

 Šilutės rajono savivaldybės Fridricho Bajoraičio viešoji biblioteka. Šilutės kraštas. Enciklopedinis žodynas. Prūsija. Šilutė. 2000.
 Alicija Rugytė. Švėkšna. Čikaga. 1974. P.111.

Kategorija:Šilutės rajono savivaldybės gyvenvietės